รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ กำชับหน่วยงานที่เกี่ยวข้อง ยังต้องเฝ้าระวังสถานการณ์น้ำหนุนเพิ่มขึ้นในช่วงปลาย ต.ค. - ต้น พ.ย. 65 แม้คาดสถานการณ์น้ำกลับสู่ภาวะปกติกลางเดือน พ.ย.นี้
วันเสาร์ที่ 29 ตุลาคม 2565
โฆษกรัฐบาลเผย นายกฯ กําชับหน่วยงานที่เกี่ยวข้อง ยังต้องเฝ้าระวังสถานการณ์น้ําหนุนเพิ่มขึ้นในช่วงปลาย ต.ค. - ต้น พ.ย. 65 แม้คาดสถานการณ์น้ํากลับสู่ภาวะปกติกลางเดือน พ.ย.นี้
โฆษกรัฐบาลเผย นายกฯ กําชับหน่วยงานที่เกี่ยวข้อง ยังต้องเฝ้าระวังสถานการณ์น้ําหนุนเพิ่มขึ้นในช่วงปลาย ต.ค. - ต้น พ.ย. 65 แม้คาดสถานการณ์น้ํากลับสู่ภาวะปกติกลางเดือน พ.ย.นี้
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กําชับหน่วยงานที่เกี่ยวข้องและผู้ว่าราชการจังหวัดต่าง ๆ ยังคงต้องติดตามสถานการณ์น้ําอย่างใกล้ชิด โดยเฉพาะการเฝ้าระวังสถานการณ์น้ําหนุนเพิ่มขึ้นในช่วงปลายเดือนตุลาคม ถึงต้นเดือนพฤศจิกายน 2565 แม้ทางกองอํานวยการน้ําแห่งชาติ (กอนช.) ได้คาดการณ์สถานการณ์ในลุ่มน้ําเจ้าพระยา และลุ่มน้ําชี-มูล จะกลับสู่ภาวะปกติกลางเดือนพฤศจิกายน 2565
สําหรับสถานการณ์ในลุ่มน้ําเจ้าพระยา ขณะนี้ปริมาณน้ําเหนือจากแม่น้ําปิงและน่าน รวมถึงปริมาณฝนในพื้นที่ลดลง ซึ่ง กอนช. ได้คาดการณ์ว่าสถานการณ์น้ําในพื้นที่ลุ่มน้ําเจ้าพระยาจะเข้าสู่สภาวะปกติประมาณช่วงกลางเดือนพฤศจิกายน 2565 หรืออาจเร็วกว่ากําหนดคือช่วงปลายสัปดาห์แรกของเดือนพฤศจิกายน 2565 กรณีสามารถควบคุมการระบายน้ําท้ายเขื่อนเจ้าพระยาได้ 1,500 ลบ.ม. ต่อวินาที รวมถึงสถานการณ์น้ําในพื้นที่ลุ่มน้ําชี - มูล ก็คาดว่าจะเข้าสู่สภาวะปกติในช่วงกลางเดือนพฤศิจกายน 2565 เช่นเดียวกัน ทั้งนี้ รัฐบาล โดยคณะทํางานอํานวยการบริหารจัดการน้ําส่วนหน้าในพื้นที่เสี่ยงอุทกภัยภาคกลางและภาคตะวันออกเฉียงเหนือ ภายใต้ กอนช. ยังได้เตรียมพร้อมการดําเนินการภายหลังน้ําลด โดยมีการประเมินและชี้เป้าพื้นที่ที่ระดับน้ําลดลง และแจ้งให้หน่วยงานที่เกี่ยวข้องเข้าช่วยเหลือ พร้อมอํานวยการและประสานการปฏิบัติงานกับหน่วยงานในพื้นที่ เพื่อร่วมกันควบคุมป้องกัน แก้ไข ระงับหรือบรรเทาผลกระทบจากภาวะน้ําท่วมในพื้นที่ลุ่มน้ําจนกว่าสถานการณ์จะเข้าสู่ภาวะปกติด้วย
นายอนุชาฯ กล่าวถึงการบริหารจัดการน้ําของรัฐบาลซึ่งปีนี้ประเทศไทยได้รับผลกระทบจากอิทธิพลของพายุ จํานวน 3 ลูก (พายุมู่หลาน หมาอ๊อน และโนรู) รวมถึงได้รับอิทธิพลจากร่องความกดอากาศต่ําบริเวณภาคเหนือ ตะวันออกเฉียงเหนือ กลางและตะวันออก ส่งผลให้ปริมาณฝนสะสมทั้งประเทศในช่วง 1 ม.ค. – 22 ต.ค. 65 มีปริมาณถึง 1,775 มิลลิเมตร (มม.) ซึ่งมากกว่าค่าปกติ 21% น้อยกว่าเมื่อปี 2554 อยู่เพียง 3 มม. หรือคิดเป็น 0.2% ขณะที่ปริมาณน้ําเหนือเขื่อนเจ้าพระยา ณ สถานี C2 จ.นครสวรรค์ มีปริมาณน้ําสูงสุด 3,105 ลูกบาศก์เมตร (ลบ.ม.) ต่อวินาที น้อยกว่าเมื่อปี 2554 จํานวน 1,584 ลบ.ม. ต่อวินาที นั้น รัฐบาลได้สั่งการและมอบหมายให้ กอนช. บริหารจัดการตามเกณฑ์ความปลอดภัยของเขื่อนเจ้าพระยาและหลักเกณฑ์การบริหารน้ําเพื่อความปลอดภัยของเขื่อนและให้เกิดผลกระทบต่อประชาชนน้อยที่สุด โดยควบคุมระดับน้ําหน้าเขื่อนเจ้าพระยาให้อยู่ในเกณฑ์ +17.50 ถึง +17.70 เมตร จากระดับน้ําทะเลปานกลาง (ม.รทก.) เพื่อลดการระบายน้ําผ่านเขื่อนเจ้าพระยา เพิ่มการรับน้ําเข้าคลองฝั่งตะวันออก และลดการระบายน้ําจากเขื่อนป่าสักชลสิทธิ์ เพื่อลดระดับน้ําในแม่น้ําป่าสักก่อนลงสมทบแม่น้ําเจ้าพระยา รวมทั้งลดการรับน้ําเข้าคลองฝั่งตะวันตกเพื่อเร่งสูบน้ําออกจากพื้นที่ในทุ่ง หรือบริเวณพื้นที่ลุ่มต่ํา ก่อนออกอ่าวไทย ควบคุมปริมาณน้ํา สถานี C.29A (บางไทร) ประมาณ 3,000 ลบ.ม. ต่อวินาที เพื่อบริหารความเสี่ยง ปริมาณน้ําไม่เกิน 3,500 ลบ.ม. ต่อวินาที
“อย่างไรก็ตาม สาเหตุที่ระบายน้ําออกทางฝั่งตะวันออกและตะวันตกได้น้อยในช่วงที่ผ่านมา พบว่าเกิดจากปัญหาต้นคลองใหญ่ในขณะที่ปลายคลองมีขนาดเล็ก จึงจําเป็นต้องเร่งระบายน้ําลงด้านท้ายของลุ่มน้ําเจ้าพระยาเพิ่มขึ้น ทําให้เกินศักยภาพของคันกั้นน้ําที่มีอยู่ในปัจจุบัน ส่งผลให้บางจุดเกิดน้ําล้นคลองและคันคลองขาด ไม่สามารถใช้ควบคุมน้ําได้ ซึ่งหน่วยงานที่เกี่ยวข้องได้เร่งเข้าซ่อมแซมแล้ว รวมทั้งพบปัญหาในบางจุดที่ประชาชนในพื้นที่ไม่ยินยอมให้มีการเสริมคันกั้นน้ํา จึงส่งผลให้น้ําหลากแผ่กว้างในหลายพื้นที่มากขึ้นด้วย ดังนั้น นายกรัฐมนตรีจึงเน้นย้ําให้มีการสร้างการรับรู้ให้ประชาชนได้เกิดความเข้าใจมากยิ่งขึ้น นอกจากนี้ ข้อมูลจาก กอนช. ระบุว่า ปัจจุบันทั้งปริมาณน้ําเหนือและน้ําฝนลดลงแล้ว ส่งผลให้มีการลดการระบายน้ําผ่านเขื่อนเจ้าพระยา โดยสามารถควบคุมการระบายน้ําท้ายเขื่อนเจ้าพระยาให้อยู่ในอัตรา 2,400 ลบ.ม. ต่อวินาที ซึ่งเร็วกว่าแผนที่คาดการณ์ไว้ เนื่องจากศูนย์บริหารจัดการน้ําส่วนหน้าฯ ได้มีการประชุมร่วมกันเพื่อพิจารณาการดําเนินการในทุกแนวทาง พร้อมประเมินสถานการณ์น้ําในแต่ละพื้นที่อย่างต่อเนื่อง” นายอนุชาฯ กล่าว.